Държавен вестник, бр. 64, 2025 г., стр. 78

СТР.  78	
Д Ъ Р Ж А В Е Н  В Е С Т Н И К 	
БРОЙ  64
Правило 7.2. Имената на съветниците, 
които придружават делегатите с пълномощни, 
трябва да бъдат посочени писмено до Дирек­
тора на ЕОМБ не по-късно от откриването на 
съответната сесия на Конференцията от един 
от органите, посочени в Правило 7.1, или от 
съответната делегация.
Правило 7.3. Генералният секретар се 
уверява, че пълномощните на делегатите са 
проверени преди всяко заседание.
Правило 7.4. Делегатът продължава да 
заема тази длъжност, докато Генералният 
секретар не бъде уведомен за прекратяването 
на това упълномощаване или докато квотата 
от двама (2) делегати за съответната държава 
не бъде запълнена с по-скорошни назначения.
Раздел II
ПОДЧИНЕНИ ОРГАНИ,
КОМИТЕТИ И РАБОТНИ ГРУПИ
Правило 8 – Подчинени органи
Правило 8.1. Конференцията може да съз­
дава подчинени органи, когато се прецени, че 
този механизъм подпомага функционирането 
на Конференцията в съответствие с член IV.3.е) 
от Споразумението.
Правило 8.2. Във всеки случай правомо­
щията, лицето, което следва да изпълнява 
функциите на председател, съставът на под­
чинения орган и продължителността, за която 
подчиненият орган следва да съществува, се 
решават при неговото създаване.
Правило 8.3. Всички подчинени органи док­
ладват на Конференцията на всяко заседание.
Правило 8.4. a) Разходите, направени от 
делегати или съветници, назначени в подчи­
нени органи от Конференцията, обикновено 
се възстановяват от Конференцията.
b) Разходите, направени от делегати или 
съветници, назначени в подчинени органи, 
няма да бъдат възстановени, когато заседа­
нието се провежда непосредствено преди или 
след сесия на Конференцията.
Правило 9 – Работни групи
При получаване на заявление за членство 
в Конференцията работна група, съставена 
съгласно Правило 8, състояща се най-малко 
от председателя на Конференцията, замест­
ник-председателите на Конференцията, Гене­
ралния секретар на Конференцията и Дирек­
тора на ЕОМБ, ще разгледа заявлението въз 
основа на неговите научни заслуги, както и 
евентуалните последици за функционирането 
на Конференцията, ако новата държава член­
ка бъде избрана, и ще предостави становище 
дали предложената държава членка отговаря 
на четирите (4) специални изисквания, опре­
делени от Конференцията (CEBM/91/7), или 
на други критерии, посочени от Конференци­
ята. Конференцията ще получи този доклад, 
преди да гласува всяка кандидатура за пълно 
членство в Конференцията.
Раздел III
ПОДГОТОВКА И ЗАСЕДАНИЯ
НА КОНФЕРЕНЦИЯТА
Правило 10 – Дневен ред
Правило 10.1. Служителите и делегатите 
на Конференцията, Директорът на ЕОМБ и 
председателят на Съвета на ЕОМБ имат право 
да поискат от председателя всяка точка, която 
желаят да бъде разгледана, да бъде включена 
в проекта за дневен ред.
Правило 10.2. Проектът за дневен ред за 
всяка сесия на Конференцията се предлага за 
приемане при откриването на сесията. Впо­
следствие той може да бъде изменен по време 
на сесията само ако Конференцията реши 
това. Документи могат да бъдат представяни 
чрез Директора на ЕОМБ по време на сесия 
на Конференцията само ако тя реши.
Правило 11 – Подготовка на сесии и заседа­
ния на работната група
Правило 11.1. Винаги когато е възможно, в 
края на всяка редовна сесия Конференцията 
определя датата на следващата такава. Когато 
обстоятелствата го налагат, председателят 
може да промени тази дата след консултация 
с Генералния секретар, Директора на EОМБ 
и заместник-председателите.
Правило 11.2. Когато се налагат извън­
редни сесии, техните дати се определят от 
председателя след консултация с Генералния 
секретар, Директора на EОМБ и замест­
ник-председателите.
Правило 11.3. В зависимост от дневния ред 
продължителността на сесиите се определя 
от председателя, съгласувано с Генералния 
секретар и Директора на ЕОМБ.
Правило 11.4. Директорът на ЕОМБ, след 
консултация с председателя, свиква и редов­
ните, и извънредните сесии два месеца пред­
варително. При спешен случай известието 
може да се намали до един (1) месец.
Правило 11.5. Заседанията на подчинените 
органи и работни групи се свикват от Дирек­
тора на EОМБ след консултации с председа­
телите на съответните органи или работни 
групи. Директорът на ЕОМБ организира 
техните заседания.
Правило 11.6. Решения, включващи разхо­
ди в допълнение към приетите в годишния 
бюджет, могат да бъдат взети само след одоб­
рение на прогнозните допълнителни разходи.
Правило 12 – Езици
Правило 12. На заседанията на Конфе­
ренцията може да бъде осигурен симултанен 
превод на изказвания на английски, френски 
или немски език, ако това бъде поискано от 
делегация на държава членка най-малко осем 
(8) седмици преди планираното начало на 
заседанието. Документите на Конференцията 
по принцип се издават и на трите (3) езика: 
когато времето не позволява да се направи 
пълен превод, се предоставят резюметата на 
работния език или езиците, които са засегнати.